Държавен вестник, бр. 70, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  70
на дължимите такси и комисиони по чл. 57, 
ал. 1, т. 2 и 3, чл. 58, ал. 1, т. 2 и 3, чл. 64, 
т. 2, чл. 65, ал. 1, т. 2 и 3 и чл. 66, ал. 1, т. 2 
и 3 от Закона за платежните услуги и пла­
тежните системи;
3. стойността на платежната операция и 
остатъчната наличност по сметка при пла­
тежни операции по теглене на пари в брой 
на терминално устройство АТМ;
4. остатъкa по кредити и за размера на 
дължимите вноски по кредити, отпуснати 
по Закона за потребителския кредит и За­
кона за кредитите за недвижими имоти на 
потребители в левове, предоставяна в офис 
на кредитна или финансова институция или 
при интернет или мобилно банкиране, при 
поискване от клиента;
5. извършените плащания по главница, 
лихва и други, свързани с кредити, отпуснати 
в левове, при поискване от клиента;
6. начислените лихви по депозитни сметки 
в левове, открити до датата на въвеждане на 
еврото, при поискване от клиента.
(3) В периода по чл. 15, ал. 2 управляващи­
те дружества и националните инвестиционни 
фондове от отворен тип публикуват на интер­
нет страниците си обобщената информация 
по чл. 64, ал. 2 от Закона за дейността на 
колективните инвестиционни схеми и на други 
предприятия за колективно инвестиране за 
предходния месец с двойно обозначаване на 
паричните стойности в евро и в левове.
(4) В периода по чл. 15, ал. 2 при пре­
доставяне на инвестиционни услуги на неп­
рофесионални клиенти по смисъла на § 1, 
ал. 1, т. 11 от допълнителните разпоредби на 
Закона за пазарите на финансови инструменти 
инвестиционните посредници обозначават 
двойно в левове и в евро баланса на парич­
ните средства по левова сметка на клиента, 
общата стойност на финансовите инструменти 
на клиента, както и информация за таксите 
и разходите по чл. 71, ал. 2, т. 4 от Закона за 
пазарите на финансови инструменти.
(5) В периода по чл. 15, ал. 2 при предоста­
вяне на инвестиционни услуги по управление 
на портфейл на непрофесионални клиенти по 
смисъла на § 1, ал. 1, т. 11 от допълнителните 
разпоредби на Закона за пазарите на финан­
сови инструменти управляващите дружества 
и лицата, управляващи алтернативни инвес­
тиционни фондове, прилагат съответно ал. 4.
(6) Пенсионноосигурителните дружества 
обозначават двойно в евро и левове наличните 
средства в индивидуалните осигурителни пар­
тиди на осигурените лица, във фондовете за 
допълнително пенсионно осигуряване, както и 
в аналитичните сметки на лицата, получаващи 
плащания от фондовете за разсрочени плаща­
ния, към края на календарната година преди 
датата на въвеждане на еврото. Информацията 
по изречение първо се предоставя безплатно 
на лицата в срока по чл. 123з2, ал. 1, т. 3 и 6 
от Кодекса за социално осигуряване.
(7) В периода по чл. 15, ал. 2 застрахо­
вателите и застрахователните посредници 
обозначават двойно в евро и в левове:
1. общата сума, дължима от застраховащ 
по застрахователен договор, сключен в този 
период, както и размера на вноските при раз­
срочено плащане на застрахователна премия 
по такъв договор;
2. съобщенията за размера на дължими в 
този период вноски при разсрочено плащане 
на застрахователна премия по застрахователен 
договор независимо от датата на неговото 
сключване.
(8) В периода по чл. 15, ал. 2 пазарният опе­
ратор, съответно инвестиционният посредник, 
организиращ място на търговия, обозначава 
двойно в левове и в евро:
1. оборота на съответното място на търго­
вия, публикуван на интернет страницата на 
мястото на търговия;
2. цена на отваряне, цена на затваряне, 
минимална и максимална цена, предишна 
цена на затваряне и среднопретеглена цена 
на всеки финансов инструмент на интернет 
страницата на мястото на търговия.
(9) В периода по чл. 15, ал. 2 лицата по 
ал. 1 предоставят информацията по ал. 2, 4 
и 7 безплатно на своите клиенти.
Раздел II
Снабдяване с евробанкноти и евромонети
Изготвяне, производство и доставка на 
евромонети и евробанкноти
Чл. 22. До датата на въвеждане на еврото 
в Република България Българската народна 
банка, при спазване на правните актове на 
Европейския съюз, организира и осъществява 
навременното изготвяне и производство на 
евромонети с българска национална страна 
и доставката на евробанкноти и евромонети.
Разпространение на евромонети и евро­
банкноти
Чл. 23. (1) В съответствие с Насоки 
2006/525/ЕО на Европейската централна банка 
от 14 юли 2006 г. относно някои приготовления 
за преминаването към парична наличност в 
евро и за първоначалното зареждане и под­
зареждането с евробанкноти и монети извън 
Eврозоната (ЕЦБ/2006/9) до датата на въвеж­
дане на еврото в Република България Българ­
ската народна банка организира снабдяването 
на кредитните институции с евробанкноти, 
евромонети и стартови комплекти с евромоне­
ти (първоначално зареждане). Първоначалното 
зареждане се извършва съгласно договори, 
сключени между Българската народна банка 
и всяка кредитна институция.
(2) До датата на въвеждане на еврото в 
Република България кредитните институции 
организират снабдяването на „Български